Komission asetus (EY) N:o 1403/97, annettu 22 päivänä heinäkuuta 1997, tiettyjen riisialan tuontitullien määrittämistä koskevan kumulatiivisen perintäjärjestelmän perustamisesta kokeilukaudeksi 1 päivästä heinäkuuta 1997 30 päivään kesäkuuta 1998 sekä asetuksen (EY) N:o 1503/96 muuttamisesta annetun asetuksen (EY) N:o 703/97 muuttamisesta



Virallinen lehti nro L 194 , 23/07/1997 s. 0002 - 0004



KOMISSION ASETUS (EY) N:o 1403/97, annettu 22 päivänä heinäkuuta 1997, tiettyjen riisialan tuontitullien määrittämistä koskevan kumulatiivisen perintäjärjestelmän perustamisesta kokeilukaudeksi 1 päivästä heinäkuuta 1997 30 päivään kesäkuuta 1998 sekä asetuksen (EY) N:o 1503/96 muuttamisesta annetun asetuksen (EY) N:o 703/97 muuttamisesta EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon riisin yhteisestä markkinajärjestelystä 22 päivänä joulukuuta 1995 annetun neuvoston asetuksen (EY) N:o 3072/95 (1) ja erityisesti sen 11 artiklan 4 kohdan ja 21 artiklan, sekä katsoo, että 18 päivänä huhtikuuta 1997 annetussa komission asetuksessa (EY) N:o 703/97 (2) otetaan käyttöön 1 päivän heinäkuuta 1997 ja 30 päivän kesäkuuta 1998 väliseksi kokeilukaudeksi riisialan tiettyjen tuontitullien määrittämistä koskeva kumulatiivinen perintäjärjestelmä (KPJ), asetuksessa (EY) N:o 703/97 annettua säännöstä olisi tehostettava sellaisen pienimuotoisen tuonnin seurannan osalta, joka ei edellytä tuontitodistuksen esittämistä, kuukausiselvitysten ja KPJ-selvitysten jättäminen asetetuissa määräajoissa on ensisijaisen tärkeää KPJ:n moitteettoman toimimisen kannalta; tämän vuoksi on syytä edellyttää, että epätäydellisiä selvityksiä koskevia sääntöjä sovelletaan myös silloin, jos KPJ-tuoja ei esitä selvitystä tai esittää sen myöhässä, olisi varmistettava, että KPJ-tuoja ei saa etua siitä, että paikalla tehtävää tarkastusta ei tuojasta riippuvista syistä voida suorittaa; tätä varten on syytä säätää, että jos fyysistä tarkastusta ei voida suorittaa KPJ-tuojasta johtuvista syistä, tuojan tuontitullien mukautusoikeuden menetystä täydennetään perimällä tuojalta ennakolta 50 ecua tonnilta eriltä, jotka on tuotu sellaisen kokeilukauden puoliskon aikana, jolloin tuoja on menettänyt tuontitullien mukauttamista koskevan oikeutensa, on tarpeen täsmentää, million KPJ-viranomaisen on perittävä asetuksen (EY) N:o 703/97 9 artiklan 1 kohdan toisessa alakohdassa ja 2 kohdan toisessa alakohdassa tarkoitetut määrät, asetuksen (EY) N:o 703/97 liitettä olisi muutettava, koska on hyödyllistä tietää tuodun riisin alkuperä, ja viljan hallintokomitea ei ole antanut lausuntoa puheenjohtajansa asettamassa määräajassa, ON ANTANUT TÄMÄN ASETUKSEN: 1 artikla Muutetaan asetus (EY) N:o 703/97 seuraavasti: 1. Lisätään 2 artiklan 3 kohtaan alakohta seuraavasti: "Jos erän tuonnissa ei edellytetä todistuksen esittämistä asetuksen (ETY) N:o 3719/88 5 ja 6 artiklan mukaisesti, vapaaseen liikkeeseen luovuttamista koskevan ilmoituksen vastaanottaneen tulliviranomaisen on toimitettava jäljennös tästä ilmoituksesta sille KPJ-viranomaiselle, jolle tuoja on rekisteröity." 2. Korvataan 3 artiklan 4 kohta seuraavasti: "4. Tuojan toimivaltaisen KPJ-viranomaisen pyynnöstä toimivaltainen tulliviranomainen suorittaa otettujen näytteiden perusteella ISO 7301 -standardin mukaisen analyysin, kosteuspitoisuusanalyysin ISO 712 -standardin mukaisesti ja jalostustuotosanalyysin ISO 6646 -standardin mukaisesti ja toimittaa tulokset analyysiä pyytäneelle KPJ-viranomaiselle." 3. Korvataan 9 artiklan 1 kohdan ensimmäinen alakohta seuraavasti: "1. Kun KPJ-tuojan ilmoittamaa tuontihintaa ei voida todentaa yhden tai useamman erän osalta, koska kuukausiselvitys ja/tai KPJ-selvitys on esitetty myöhässä tai sitä ei ole esitetty tai koska kuukausiselvityksistä ja/tai KPJ-selvityksistä puuttuu tietoja, asiakirjoja tai muita tässä asetuksessa tarkoitettuja tositteita, kyseisille erille KPJ:ssä huomioon otettava tuontihinta on asetuksen (EY) N:o 1503/96 säännösten mukaisesti määritetty tuontihinta ja sitä sovelletaan siitä päivästä alkaen, jona ilmoitus vapaaseen liikkeeseen luovuttamisesta on hyväksytty." 4. Lisätään 9 artiklan 2 kohtaan alakohta seuraavasti: "Lisäksi kyseiseltä KPJ-tuojalta peritään ylivoimaista estettä lukuun ottamatta 50 ecua tonnilta eriltä, jotka on tuotu sellaisen kokeilukauden puoliskon aikana, jolloin tuoja on menettänyt tuontitullien mukauttamista koskevan oikeutensa." 5. Lisätään 10 artiklan 1 kohtaan alakohta seuraavasti: "Edellä a alakohdassa tarkoitettujen tekijöiden määrityksen yhteydessä viranomainen perii kyseisiltä KPJ-tuojilta lisäksi 9 artiklan 1 kohdan toisessa alakohdassa ja 2 kohdan toisessa alakohdassa tarkoitetut määrät." 6. Korvataan asetuksen (EY) N:o 703/97 liite tämän asetuksen liitteellä. 2 artikla Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 22 päivänä heinäkuuta 1997. Komission puolesta Franz FISCHLER Komission jäsen (1) EYVL N:o L 329, 30.12.1995, s. 18 (2) EYVL N:o L 104, 22.4.1997, s. 12 LIITE >KAAVION ALKU> >KAAVION LOOPU>